Mari+og+Elg.

Denne helgen ble det elg.
 Dette er oppgave for 1.arbeidskrav del 2 og 3. Det er selvvalgt tema og tema her bygger på Mette Strøm sin "work shop". Vi skulle ut å fotografere en serie på 3 bilder, hvor en historie skulle være inneholdet. Jeg hadde før på dagen jobbet med et objekt "elg", nettopp for å øve på lys, blender/lukker. Veileder her var fotograf Magne Klann. Derfor ble elgen en del av historien og tema ble "elg i by" for 1.arbeidskrav del 2. Det er meningen at uttrykket skal være humor og sjanger, ja skal vi si at det er en reportasje. Reportasjen som skal være en historie hvor elgen er hovedpersonen. Elgen er på utforskningstur i tigerstaden. Jeg brukte manuell innstilling: blender var på 16 og lukker på under 1/15 sek. Her skulle jeg hatt stativ, noe som jeg ikke hadde med meg. Kontrasten på forgrunn og bakgrunn, kunne vært større, men blikkfanget som ligger på elgens ansikt kommer allikevel godt frem. Blikkfanget ligger forøvrig plassert i det gylne snitt. Stoppeffekten ligger hos elgen og blikket går videre mot skulpturen som ligger i bakgrunnen, som delvis danner en diagonal i bildet. Den røde fargen er med på understreke og fremheve det mørke i bildet. Lys mørk kontrast. Det lyseste punktet ligger på elgens ansikt. Det er ikke noen form for formatkontrast i bildet, bildet er stående, noe som understreker objektene som også er stående. Elgen ligger i forgrunnen, skulpturen i mellomgrunnen og bakgrunnen er bygget. Bakgrunnen kommer forøvrig litt for godt frem pga den fremtredende fargen. Bildet er asymmetrisk. Ps:må si jeg ble begeistret for uttrykket i øynene til elgen, han ser liksom litt undrende ut.

FAGLIG TILBAKEMELDING: Morsomt valg av tema! Elgen ser veldig undrende ut og gir mye humor i bildet. Jeg er enig med at kontrasten mellom for og bakgrunn kunne vært noe større. Du kunne kanskje endret fargene i bakgrunnem mer, slik elgen ble enda mer tydelig. Dersom du skal jobbe mer med "elgen på tur" (eller lost in town?)kunne det vært morsomt med bakgrunner som f.eks Slottet, Børsen en gradist osv? Mvh Birthe

FAGLIG TILBAKEMELDING: Enig med dere. Et bilde med humor pga av Elgen i forgrunn. Mannen i mellomgrunn kunne vært mer diffus som kanskje ville gjort at elgen ville kommet bedre frem. Ville det skapt mere dybde i bildet?. Hilde

FAGLIG TILBAKEMELDING: Så morsomt med elgen som strirrer på meg. Bildet lukkes med den mørke bakgrunnen. Lurer på hvordan det hadde vært med lysere bakgrunn. Slottet høres spennende ut... Marit

Se også: "Mari arbeidskrav 3".